《次管时顺韵》
明代·陶安

四海何人有鲁连，几时乐土似尧年。锦江雪浪浮云外，黄鹤风烟战马前。

与子飘然同桂楫，昨宵忽尔梦芝田。从来建业兴龙地，莫学稽山掉酒船。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。